|  |
| --- |
|  |

*Zgodbe evropske dediščine*

|  |
| --- |
|  |

**Spoštovani mentorji in mentorice v nacionalni Unescovi mreži osnovnih in srednjih šol!**

**Vabimo Vas, da se pridružite nacionalnemu projektu**

**JEZIK – KULTURA IN TRADICIJA,**

**ki ga že 19. leto za slovensko mrežo Unescovih šol organizira Gimnazija Škofja Loka.**

Projekt Jezik - kultura in tradicija poudarja pomen rabe tujih jezikov skupaj z rabo materinščine. Jezik je orodje za sporazumevanje, obenem pa se z jezikom učimo kulture naroda, spoznamo njegovo zgodovino in kulturno dediščino. S temi spoznanji širimo obzorja znanja in duha, našo toleranco do drugačnih, predvsem pa bogatimo svojo lastno izobrazbo.

Leto 2018 je razglašeno za Evropsko leto kulturne dediščine, zato smo se odločili, da bo s tem povezana tudi rdeča nit našega recitala. Kulturna dediščina je osrednja komponenta kulturne identitete, kulturne raznolikosti in medkulturnega dialoga. Sledili bomo ciljem

* popularizacije dediščine,
* odkrivanja in raziskovanja bogate in raznolike evropske kulturne dediščine in tako povečali zavest o skupni zgodovini in vrednotah in krepitvi občutka pripadnosti k skupnemu evropskemu prostoru,
* povečanja dostopnosti dediščine za vse, posebej za mlade,
* povečanje zavedanja o vrednotah dediščine in njenem pomenu za posameznika in družbo,
* spodbujali ustvarjalen pristop do dediščine.

Letošnjemu recitalu smo dali naslov Zgodbe evropske dediščine.

Vaš prispevek v tujem jeziku ali v materinščini se lahko na različne načine navezuje na to tematiko: predstavitev elementov kulturne dediščine posameznih pokrajin, držav, prikaz

prenosa kulturne dediščine s starejših generacij na mlajše, odnos mladih do dediščine… Tema je zasnovana zelo široko in ponuja cel kup možnosti za ustvarjalnost.

Želimo, da je recital umetniški dogodek v smislu interpretacije umetniške besede v različnih jezikih, tudi v slovenščini, glasbe (manjši zbori, solisti, instrumentalisti) in plesa. Lahko pripravite tudi ustrezno kratek gledališki odlomek, film ali fotografijo.

Pri pripravi prispevkov bodite pozorni na tematiko, in na to, da so prispevki zanimivi in kvalitetni, po možnosti izvedeni na pamet, brez branja z listov. Prispevki naj ne bodo predolgi - 4 do 7 minut na šolo.

Tujejezični recital bo **v petek, 18. oktobra 2019, v Sokolskem domu v Škofji Loki.**

Predviden program recitala: generalka ob 9.30, začetek recitala ob 12.30. Med generalko bo potekal tudi voden ogled Škofje Loke. Več podrobnejših informacij boste dobili do

 11. oktobra 2019.

Prijavnice zbiramo do **4. oktobra 2019**  na naslov ana.megusar1@guest.arnes.si .

 Veselimo se vašega obiska in nastopa v Škofji Loki

 Lep pozdrav,

|  |  |
| --- | --- |
| Ana Prevc Megušar, prof. ASP Unesco koordinator Majda Kokalj Auguštiner, prof.koordinatorica projekta | Jože Bogataj, prof.ravnatelj  |

Škofja Loka, 2. september 2019